
AN, 


Iubiţi ascultători, 


Mai întâiu, trebuie să vă arăt părerea mea de rău că nu este 
aici și d. Silviu Dragomir. Eu aşteptam conferinţa d-sale, care 
este un adâne cunoscător al lucrurilor din Ardeal, deci şi al lu- 
cerurilor din aceste părţi şi de sigur că ar fi adus o mulțime de 
lămuriri noi cu privire la drama aceia care s'a desfășurat acum. 
aproape un secol în aceste locuri, care au fost sfinfite prin fru- 
museța sacrificiului ce s'a împlinit. 

Poate că situația pe care d. Silviu Dragomir, colegul mieu 
ca profesor universitar și confratele mieu dela Academie, o are 
acum, de reprezintant al Statului Român în legăturile cu mino- 
rităţile — sper că nu va întâlni nici un Henlein în fața d-sale 
(ilaritate), că locuitorii de limbă germană din România, cari sunt. 
foarte numeroşi, nu vor incomoda și ei pe d. Hitler, care este un 
om așa de paşnice precum se știe, și pe sfătuitorii săi, cari împăr- 
tăşesc aceleaşi sentimente, aşa încât d. Silviu Dragomir nu va 
trebui să joace rolul, foarte greu Si desigur neplăcut pe care îl 
joacă reprezentanţii Statului Cehoslovace în negociaţiile cu Sude-- 
ţii —, poate că acea. situaţie l-a împiedecat să fie aici. Dar, în 
sfârșit, dv., în loe să aveţi o conferinţă foarte bine pregătită şi 
presintată cu oarecare solemnitate, care nu este în temperamen- 
tul mieu, a d-lui Silviu Dragomir, trebuie să vă mulţumiţi cu 
subiectul pe care întradevăr am avut o mare dorință de a-l trata. 
înaintea. dv. (aplause). Š s 

Cum această conferință este stenografiată, de sigur notele ace-: 
stea ar putea fi întrebuințate. Aş face dintr'insele o broşură. 
populară, — dar, când zic „populară“, aceasta nu înseamnă un 
lucru pe alt nivel decât acela al oamenilor învățați. Pentru mine 
este tot una. Când zic „broşură populară“, înțeleg o broșură scrisă 
pe înțelesul oricui. Toată viața mea, m'am trudit să vorbesc în 
aşa fel încât; să mă înţeleagă oricine. La Academia Română, la 


ă 


congrese, oriunde, nam un limbagiu special pentru anumite cate- 
gorii de oameni. Vorbesc omenește, așa încât fiecare să poată 
înțelege, întrun limbagiu care este familiar și la care eu ţin mai 
mult decât la oricare altul, 

Iată de ce este vorba. 


T; 


Dela războiu încoace, se poartă o luptă împotriva dreptului 
poporului românesc, care este înfățișat prin harta României, aşa 
cum s'a făcut această hartă, prin războiul pe care nu l-am căutat 
noi şi pe care l-am purtat cum am putut. Pretenţiile noastre n'au 
fost peste măsură de mari și ni sa dat mai puţin decât ni se 
putea da, în orice caz ni s'a dat mai puțin decât un hotar neted 
şi care să se poată apăra ușor. Sântem necontenit atacați în drep- 
tul nostru de la războiul acesta, in care noi am întrat de bună 
voie și am făcut cele mai mari jertfe, căci nu ne-am cruțat câtuși 
de puţin şi am înlocuit lipsa de armament, pe care pot zice că nu 
puteam să-l avem așa cum l-au avut adversarii noștri, prin cea 
mai largă risipă de cea mai scumpă viață omenească. De la răz- 
boiul acesta, în care noi n'am răpit nimănui ceia ce nu ar fi 
fost dreptul nostru și după care nu ni-am fixat noi hotarele, 
fiindcă hotarele noastre au fost fixate la Paris, de o comisiune 
în care erau și oameni cari ne iubiau mai mult, şi oameni cari 
ne iubiau mai puţin: sa făcut apel la geografi, la oameni de 
specialitate, şi oamenii de specialitate au crâmpoţit granița noa- 
stră apuseană, care este o graniţă foarte capricioasă, plină de o 


mulțime de amănunte de care ne puteam lipsi, — ne puteam lipsi 
în sensul complectării golurilor noastre, nu în sensul celălalt 
(aplause), — sântem necontenit criticați și insultaţi. De când am 


ajuns aici, în puterea unui drept elementar care este și dreptul 
geografic : fiindcă Dacia este o necesitate care se impune oricărui 
popor trăieşte în aceste părţi. 

Vedeţi, a venit Decebal Si a făcut Dacia sa. A venit peste 
Decebal Traian, şi a făcut, în aceleași margini, Dacia sa. Și după 
aceia au venit Impăraţii bizantini, cari au căutat să facă și ei 
Dacia lor. Au venit Ungurii. S'au așezat în Panonia, din Panonia 
s'au strecurat în Ardeal, și au luat Ardealul în stăpânire. Indată, 
au căutat să aibă o influență asupra 'Ţării-Românești şi asupra 
Moldovei, ceia ce însemna că Ungurii, venind dela Apus şi ajun- 
gând în locurile acestea, au întrat și ei în ideia Daciei. 


Oricine se găseşte în părţile acestea, cum am încercat să o 
arăt şi la Zürich, este stăpânit de cerința solului, și solul cere 
Dacia, Dacia lui Decebal, Dacia lui Traian, Dacia pe care o visa 
Iustinian și pe care n'a întins-o prea departe, Dacia pe care au ` 
luat-o Ungurii din Vest către Est și din Nord către Sud, dar nu 
sa putut stabilit stăpânirea aceasta ungurească peste ţinuturile 
de dincolo de Carpaţi, ) 

Atunci ce s'a întâmplat ? 

Domnii noștri, îndată ce s'a înjghebat şi Domnia de jos, a 
'Pării-Românești, și Domnia de sus, a Moldovei, Domnii noștri au 
căutat îndată să se întindă în Ardeal. Ii chema Dacia, li-o cerea 
Dacia. Acest Decebal, străbunul din fund, striga către dânşii. 
Habar naveau ei cine a fost Decebal şi ce a fost Dacia. Dar 
acestea sânt lucruri cari trec din realitate în cărţi, apoi din 
amintire şi din cetire trec în instinctul unui popor. Ii chema tre- 
cutul : Decebal învia în fiecare dintre dânşii. 

Atunci, Domnii aceştia au căutat imediat să aibă rosturi în 
Ardeal: Tara Oltului, Ţinutul Făgărașului, de partea cealaltă 
grupul de sate de lângă Amlaș, întinderea până mai departe; 
până în mijlocul Ardealului, până la Stremț, până la Geoagiu, 
până Ja Vinţ, întemeiarea de: episcopate, episcopii fiind trimeși 
din părţile noastre, Aceasta în ce privește 'Ţara-Românească. 
In ce privește pe Domnii Moldovei, îndată ce Moldova sa mai 
întărit şi şi-a găsit hotarele- fireşti la Nistru, la Dunărea-de-jos 
și și-a terminat socotelile cu Domnia vecină a Ţării-Românești, 
îndată şi aceștialaţi ai noştri au pătruns în Ardeal. Ciceul nu în- 
semna o cetate, ci însemna un domeniu, zeci de sate care toate 
atârnau de Domnul Moldovei. Petru Rareș a întrat cu rădvanul 
în Bistriţa, şi politica lui s'a învârtit în jurul stăpânirii asupra 
Bistriţei, asupra Rodnei, asupra Ungurașului, asupra drumurilor 
către Maramurăş, de unde veniseră întemeietorii însiși ai Moldovei. 


Dacia se impune necontenit de-alungul vremurilor. 


Dar noi am avut și cel mai mare târg din mijlocul Ardealului. 
Domnii Moldovei au căpătat târgul de la Cetatea de Baltă, și aceasta 
însemna locul unde se adunau odată pe an cei mai mulți dintre cer- 
cetătorii de târguri ai Ardealului. Curtea Moldovei trimetea necon- 
tenit episcopi în părțile acestea și influența Moldovei s'a exercitat, 
în toate domeniile. In partea răsăriteană a Ardealului, în Secuime, 


găsește cineva acum, prin biserici, pe masa sfinţită, antimisul, bucata: 
aceia de in tipărită, pe care se ceteste numele cutărui episcop. al 
Romanului, precum în partea de jos a Ardealului, unde atâtea clădiri. 
au fost întemeiate de Domnii din Țara-Românească, se întâlnese ia- 
răși astfel de semne ale legăturilor cu Vlădicii de dincolo. 

Prin urmare noi la rândul nostru am vrut să facem Dacia. Un- 
gurii au vrut să facă Dacia de la Apus spre Răsărit, de la Miază-— 
noapte spre Miazăzi. Noi li-am răspuns încercând să facem Dacia de- 
la Sud la Nord și de la Răsărit la Apus. 


Au fost stăpâniri, în teritorii mai înguste, pe urmă. A fost apoi 
stăpânirea lui Mihai Viteazul, care nu trebuie judecată după faptul 
acesta că a fost scurtă și că a ţinut numai câteva luni, ci trebuie: 
judecată în legătură cu tot ce au făcut ceilalți Domni. 


Se încearcă adese ori să se înfăţișeze rezultatul marelui războiu 
ca şi cum noi, îndemnați de o. ambiţie cu totul nouă, am fi căutat 
lucruri pe care nu le-am fi avut niciodată. 

Nu este de loc adevărat. De atâtea ori Domnii noştri au stat în: 
stranele bisericilor d-voastră din Ardeal. Ba încă am făcut odată și 
un rege al Ungariei. Aceasta, atunci când sentimentul naţional un- 
guresc, pe la 1690, exista. D. Domanovszky, despre care va veni 
vorba îndată, a căutat să dovedească la Congresul de la Zürich că 
Statul unguresc. a fost întemeiat pe o ideie naţională, ceia ce, este o- 
imposibilitate ; nu se poate să se vorbească oriunde, la orice popor 
şi în orice loc, de ideie naţională pe la anul 900 sau 1000. Toată lumea 
trăia atunci în idei generale, cum era ideia creștină sau ideia Impe- 
riului roman, nu în ideia naţională. Si i s'a răspuns, I-a răspuns pä- 
rintele Lupaș, care nu l-a lăsat din mână până nu i-a spus toate: 
buchile: ascultătorii maghiari cari erau acolo protestau, strigând că 
aceasta este politică, preşedintele, care avea oarecare simpatii, ev1- 
dente, pentru d. Domanovszky, încerca să mai oprească pe părintele 
Lupaș, dar părintele făcea într'una cu mâna că mai este! (ilaritate, 
aplause). 

Pe urmă a venit tânărul domn Gheorghe Brătianu, care este un. 
om foarte învăţat şi un adânc cunoscător al lucrurilor evului mediu 
şi a arătat și el că nu putea fi vorba atunci de ideie naţională. 

Dar, încheind această parentesă, pe la 1690 exista un naţiona- 
lism unguresc, care, naționalismul acesta unguresc, a căutat să re- 
facă vechiul regat al Ungariei, cu Emeric Tököly, care a venit cu: 
curuţii lui. A fost și prin 'Țara-Românească şi a mâncat Ţara-Româ- 


nească pe cât a putut, dar Brâncoveanu, care era un om larg la pun- 
gă şi avea în felul acesta mulţi prieteni,a făcut ce a făcut ca să 
scape de un astfel de musafir. Pe urmă s'a dus Emeric Tököly, rege 
al Ungariei în teorie, şi a murit la Turci, cum a murit apoi şi Fran- 
cisc Rákóczy, ale cărui rămășițe au fost aduse, acum câţiva ani, cu 
marea emoție, pe care trebuie s'o respectăm, a poporului maghiar, 
şi așezate la un loc de odihnă aici, în ţara lui creștină Si în locul 
lui de origine naţională. 

Dar, când au fost să-l facă Turcii rege ungar, contra Austrie- 
cilor, pe Emeric Tököly, cel care l-a adus de mână a fost Brânco- 
veanu, — Turcii, Tatarii şi Brâncoveanu. Şi în satul Crâstian, din 
Ardeal, s'a făcut ceremonia „încoronării“, pe care o descrie cronica- 
rul muntean de pe vremea aceia, Radu Greceanu, prin care se vede 
cum Brâncoveanu stătea în strana bisericii săsești. Brâncoveanu or- 
todex, stând în strana bisericii săsești de la Crâstian Si făcând, cu 
soldaţii lui, cu Turcii şi cu Tătarii, un rege calvin al Ungariei... Dar, 
îndată ce au plecat Turcii, Tatarii Si Brâncoveanu, evident, toată 
regalitatea aceasta s'a evaporat, cum se evaporează toate formele 
care iese dintr'un capriciu grăbit al unei ambiţii naţionale fără 
margeni. 

Dar, iată, noi am făcut în Ardeal și un rege al Ungariei, care, 
dacă ar fi avut picioare, rămânea. Din nefericire pentru el nu avea 
picioare şi Brâncoveanu nu putea să-i împrumute pe ale lui, fiindcă 
avea numai două (ilaritate). Ce avea Tököly, nu ştim, dar Brân- 
coveanu suntem siguri că nu avea decât două picioare pe care nu i 
le putea împrumuta lui Tököly, ca să rămână domn în Ardeal. 


Mihai Viteazul a încercat, n'a izbutit, dar după Mihai Viteazul 
aceia dintre Unguri cari au fost domni ai Ardealului au căutat ia- 
răși să facă Dacia. A încercat și Bocskay, care s'a încununat la Ko- 
sice, sprijinit de Turci, ca rege al Ungariei în numele Sultanului 
din Constantinopol. Cum se înţelege în momentul de faţă Ungaria 
naționalistă cu Berlinul, aceiași Ungarie naționalistă din altă epocă 
se înțelegea cu Padișahul dela Constantinopol. Când este vorba ca 
națiunea maghiară să-şi îndeplinească poftele, tot una îi este un 
Führer de la Berlin sau un Sultan de la Stambul (aplause). 

Bocskay s'a gândit la un mare Stat dacic după 1600, îndată 
după Mihai Viteazul, Stat din care ar fi făcut parte, iarăşi, Mol- 
dova și Ţara-Românească, prin anumite legături de alianţe în care 
noi am fi fost pe treapta a doua, iar pe treapta întâiu ar fi fost acela 


pe care ai noștri, în amintirea regilor unguri de odinioară, îl nu- 
miau „Craiu“. Așa i se zicea prinţelui Ardealului de stăpânitorii de 
la noi şi de poporul de acolo. De exemplu, când Mihai Viteazul a 
stăpânit în Ardeal, în actele de la noi i se zice tot „Craiu“: „când 
a fost Mihai Vodă Craiu“, adecă rege. 

Bocskay a trăit puţin. Coroana lui a rămas la disposiţia cui vrea 
şo cumpere. Şi-mi aduc aminte că îndată după războiu a venit la 
mine un Sas oferindu-mi, nu pentru mine, fireşte, ci pentru Regele 
Ferdinand, coroana lui Bocskay. Zicea că este ieftenă și că, de altfel, 
nu se poate încorona Regele Ferdinand cu o coroană făcută la noi, 
la Bucureşti. Pentru aceasta trebuie o coroană sacră, care să fie în 
legătură cu istoria acestor locuri. Prin urmare el îl și vedea pe Fer- 
dinand al României purtând în cap căciula aceia dăruită de Sultan 
lui Bocskay. 

Evident, răspunsul mieu a fost că nu avem ce face cu cite 
lui. Bocskay, că poate să o întrebuinţeze la ce usagiu vrea, dar noi 
nu. 0 cumpărăm. 

După aceasta a venit cineva, Bethlen Gâbor, care a jucat un rol 
foarte mare. Il recunosc şi pe acela, și nu înţeleg acusaţia că n'aș 
face-o, a colegului mieu de la Universitatea din Pesta, d. Domanov- 
szky, altfel un om foarte simpatic, care vorbeşte frumos limba ger- 
mană Si ştie istoria constituţională a Ungariei, — altceva nu ştie, 
dar aceia, evident, o știe, sânt convins că o ştie, şi dumnealui este 
mai convins chiar decât mine că o știe. Poate să aibă anumite lip- 
suri. în educaţia sa, dar, ajuns la vârsta la care a ajuns, este foarte 
greu să se revină asupra acestui defect, din care causă când vrea să 
arăte cuiva că n'are dreptate, îi spune: „jongleur“, „falșificator“, 
„brigand“, şi aşa mai departe; acestea sunt-amabilele calificaţii pe 
care mi le-a decernat mie. Am avut apoi plăcerea, când, la Zürich, 
d-sa presida o şedinţă Si eu aveam de înfățișat unele obiecţiuni la 
unul dintre acei cari vorbiseră, de am cerut cuvântul de la domnul 
preşedinte Domanovszky, — şi n'am uitat să mă recomand : „profe- 
sorul Iorga“. Mam uitat la d-sa, şi „brigandul“, „falșificatorul ， 
„jonglerul“ a căpătat de la bunăvoința domnului Domanovszky 
dreptul de a vorbi. In casul acesta era și mai. greu să-mi refuze, 
pentru că d. Domanovszky a fost membru în. Comitetul interna- 
tional de istorie, până sau împlinit cinci ani şi i-a expirat termenul, 
iar, pe de altă parte, eu am fost ales vice-preşedinte pe cinci ani 
(aplause),. Prin urmare fostul membru Domanovszky nu putea să 
refuse actualului vice-președinte dreptul de a presinta aceste ob- 


servaţii. Ceia ce înseamnă că nu este totdeauna bine să fie omul 
rău crescut (aplause), pentru că se poate întâmpla să se găsească 
într'o situaţie jenantă, când celălalt îi va fi dovedit, și în scris, că se 
bucură de o educaţie pe care soarta rea i-a refusat-o celui -d'întâiu. 

Cum am spus, a venit după aceia Bethlen Gâbor. D. Doma- 
novszky s'a supărat, deci, că eu i-aş fi dat lui Bethlen Gábor un 
rol mai mic de cum crede d-sa. Eu, care seriu adese ori adevărate 
cărţi de istorie supt formă de prefaţă, — este pentru mine o foarte 
mare plăcere să înșel puţin pe cetitor, care, crezând că este o prefaţă, 
nu se uită la dânsa și după aceia vine vremea când îi pot aminti 
ce ar fi fost dacă ar fi cetit prefața la cutare carte, de exemplu vo- 
lumul IV din Studiile și Documentele mele, unde este o adevărată 
istorie, şi n'ar fi făcut cutare greşală, 一 am în acea prefaţă capi- 
tole întregi despre Bethlen Gâbor. E acolo cel mai mare respect 
pentru memoria unui om inteligent, înzestrat cu o ambiţie mare, 
care a ştiut să facă lucruri importante într'o situaţie grea, în care 
a reușit să se menţie. Legăturile lui cu ţările noastre n'au fost rele, 
de și în fundul gândului lui și al generaţiei lui noi eram ceva care 
trebuie măturat mai curând sau mai târziu, sau, cum spunea, când- 
va, răposatul mieu prieten Bianu : pentru Unguri noi am fost tot- 
deauna cum este iarba pe care o striveşti supt călcâiu. Acesta a fost 
şi gândul generaţiei lui Bethlen Gâbor. Dar Bethlen Gâbor s'a simţit 
rege dacic. 


Inainte de Bethlen Gâbor, un alt stăpânitor al Ardealului în- 
cercase, de altminteri, într'un chip brutal, să facă același lucru, să 
facă Dacia la noi şi cu noi, Gabriel Bâthory. Era puţin cam nebun. 
“Tot neamul acesta al Bâthoreştilor, de la regele Ştefan, care a fost un 
foarte mare rege în Polonia, dar de la dânsul încolo, evident că 
familia arată o psihopatie particulară. Astfel și la Sigismund Bá- 
thory, care nu era un om întreg, ci trecea de la o hotărîre la alta, 
şi, la capăt, a murit în împrejurările cele mai umile, falit de două 
ori, într'un colţ de Silesie. 

Dar Gabriel Bâthory, care era nebun rău, a vrut întâiu să ex- 
proprieze pe Sasi, să li ia orașele. 

Prinții Ardealului, — aceasta încercam s'o arăt în niște confe- 
rințe înaintea Saşilor, la Sibiiu, îndată după războiu, — n'au avut 
niciodată strălucirea Domnilor noștri. Putea să fie ţara mai largă 
şi unele izvoare de avuţii aici care nu erau dincolo, ca și legături 'cu 
Apusul pe care noi le aveam mai puţin, și indirect. Dar prinții Ar- 
dealului mau avut niciodată o Curte, o Vistierie, nau avut niciodată 


o armată permanentă în jurul lor. N'au avut niciodată o Capitală, 
o reşedinţă. Erau când la Gilău, când aiurea. Se zice că Alba-lulia 
era capitala Ardealului. Alba-lulia n'a fost capitala Ardealului. 
Ardealul n'a avut niciodată capitală. Acolo a stat episcopul catolic 
al Ardealului, odinioară, şi acesta a dat oraşului un prestigiu. Bâtho- 
reștii veniau pe acolo, dar o adevărată. Capitală tot n'a fost. De 
aceia Gabriel Báthory o căuta la Sibiiu, voind să facă din Sibiiu, 
înainte de Austrieci, capitala Ardealului. 


După aceia, el a năvălit în 'Țara-Românească, într'o iarnă, Je 
Crăciun, şi a prins pe mama Domnului Radu Şerban, a dus-o în 
robie, a descoperit de acoperemântul de plumb bisericile noastre 
pentru ca să facă din ele gloanţe, cum au făcut mai târziu ocupanţii 
germani şi- austro-ungari cu clopotele bisericilor din România. IL 
lătrau a pustiu cânii de la noi, și a fost deci o mare goană de câni, 
din ordinul lui Gabriel Bâthory. Voia să ieie și Moldova. A cerut 
Sultanului să-i dea, astfel, Dacia. 

Vedeţi cum revine necontenit ideia Daciei. Indată ce se ridică 
unul de această parte a Carpaţilor, caută să facă Dacia. Au încercat 
Bocskay, Gabriel Báthory, Bethlen Gábor, Vor veni apoi Râk6- 
czeştii, Gheorghe Rákóczy I, Gheorghe Rákóczy II, şi planul lor va 
fi tot Dacia. Inţelegerea cu Matei Basarab, cu Vasile Lupu, cu acei 
cari au venit după aceşti Domni are acest scop. 

Au venit Austriecii și s'au aşezat în Ardeal. Cum sau aşezat 
în Ardeal, imediat gândul lor a fost să se facă -Dacia pentru 
dânșii, pentru Casa de Habsburg. De acolo războaiele care au 
dat pentru vre-o douăzeci de am Austriecilor Oltenia. De acolo 
speranța de a avea toată 'Țara-Românească, de acolo învasia în: 
Moldova, pe vremea lui Mihai Racoviţă, când a venit acel Fran- 
ces din Lotaringia, care a rămas în amintirea Moldovenilor, pe pă- 
mântul cărora a fost prins și executat, cu numele de Ferenţ, E 
„Cerdacul lui Ferenţ“, de lângă Iaşi, — pe când el nu era ypes 
renț“ de loc, ci un Francois oarecare, în slujba Casei de Austria. 
De aici luarea Bucovinei. Tot așa: cine se găseşte în Ardeal 
caută să pună mâna pe ce se află dincolo. Dar și cine se găsește 
dincolo, adecă peste munţi, — dincolo faţă de locul de unde. vorbese 
astă seară, — răspunde şi el. Fiindcă aceasta este toată chestiunea : 
întrebare şi răspuns ; e o lungă poveste cu întrebări şi răspunsuri, 
în care noi am dat ultimul răspuns, absolut. definitiv (aplause).. 

Vă amintiţi planul austriac, dela 1848, susţinut și la Şaguna 
şi de mulţi dintre Românii din Ardeal, de a face din Francisc- 

Iosif Marele Duce al tuturor “Românilor, el care era duce în 
Bucovina. De aici şi planurile lui Francisc-Ferdinand, împărtă- 
şite, nu de un Gheorghe Popovici în Bucovina, ci de un Aurel 
Onciul, ca şi, aici, de celălalt Popovici, al dv., Aurel, Bănăţea- 
nul, — și încă al unuia, asupra căruia apasă un blăstăm de tră- 
dare pe care nici moartea nu-l poate înlătura și al cărui nume 
nu vreau să-l spun : un Basarabean care, la un moment, a ju- 
cat un rol peste măsura puterilor și drepturilor sàle în istoria 
României, 

Şi, astfel, a venit răspunsul nostru definitiv. Noi am făcut, 
pentru strămoşul nostru. Decebal, pe mormântul lui uitat din lo- 
cul ultimei lui tragedii, am făcut ţara aceasta, care rămâne, fiind- 
că aşa porunceşte pământul acesta sfânt, pământul pe care l-am 
legat nedespărțit de neamul care sa născut, sa desvoltat și trăie- 
şte intre hotarele sale fireşti (aplause). 


Lucrul acesta peniru noi este firesc, este aşa de firesc, încât 
nu ne-am bucurat peste măsură. Când ia cineva un lucru la 
care nu se aștepta, se sperie, Aceasta și în ce priveşte situaţiile. 
'O puteţi vedea foarte uşor în momentul de faţă la noi, în care sânt 
cu miile speriaţii, şi era un alt rând care se pregătia să fie spe- 
Tiafi dacă ar fi reușit un anume plan care, cum judec eu, din 
fericire n'a reușit. Dar, în afară de acei cari sânt speriaţi prin 
rangul lor, sânt Si ţări care se sperie de ce au ajuns. In mo- 
mentul de faţă face un foarte mare zgomot un grup de mari 
speriați pe undeva, cărora li-a mers bine o bucată de vreme, la 
cea dintâiu pradă pe care au pus mâna, şi, speriaţi cum sânt, 
se aruncă acum, cum este speriatul, de nu mai văd nimic înain- 
tea ochilor. 


Noi nu ne-am speriat. Cum să te sperii când te întorci în 
casa dumitale şi o găseşti în stare mai bună sau mai rea? 

Te sperii când ai întrat în palatul altuia și nu știi cum să 
calci pe covoare. Dar noi pe bietele noastre scânduri străbune, 
când am întrat, ne-am găsit la locul nostru. 


Dar, cum se întâmplă de i se ia unui popor, Statului creat de 
acest popor, o bucată de pământ, ţipă mai tare acela care nu 
avea dreptul la dânsul, fiindcă acel care-și are dreptul la un 
pământ, chiar dacă îl pierde momentan, își zice: e aşa de firesc 
să-l am, încât va veni de la sine la noi. 

Când Italienii, Sardinia lui Carol- Albert, au început zi 

împotriva Austriei, la 1848, mau reușit. Carol-Albert, tatăl lui 
Victor-Emanuel, a întrat în Milano şi Venețienii credeau că li 
se apropie eliberarea. După aceia s'au schimbat în rău împreju- 
rările ; Italienii au fost învinși și abia a putut Sardinia să ca- 
pete o pace onorabilă. i 

Ei bine, au fost cine ştie ce strigăte de desperare la Turin ? 
De loc. Răspunsul italian a fost acesta : Nam reuşit acum, o facem 
din nou mâne. 

Aşa se face atunci când este vorba de dreptul unui popor. 
Dar, când ai luat un lucru cu hapca și, după câteva zeci de ani, 
după câteva secole chiar, lucrul ţi se ia înapoi, evident fipi ne- 
voie mare, de umpli lumea de 'strigăte. Pentru ce? Pentru că 
ştii că n'ai să mai ai niciodată ocasia să mai faci ceia ce făcuseşi 
odinioară și ceia ce a revenit altora prin puterea dreptului pe 
care nimeni nu-l poate distruge (aplause). 


II. 


Sa început atunci o campanie de un ziar foarte răspândit, 
Universul, de persoana care este proprietarul acestui ziar și care 
a dorit să facă o operă patriotică, atrăgând atenţia asupra intri- 
gilor care se ţese și calomniilor care se aruncă asupra României. 

Sa creat acea „Ligă Antirevisionistă“, al cării titlu şi al 

„cării fel de alcătuire nu-l judec nici într'un fel, nici întrun alt- 
fel, fiindcă sânt păreri deosebite în această privinţă, — una din 
păreri este reprezintată și printr'o hotărire a guvernului care a 
ieșit acum câteva zile. 

Dar s'a făcut şi o exposiţie, foarte interesantă, de lucruri în 
legătură cu drepturile noastre. 

Nu era nimic nou însă pentru cine știe lucrurile. Mă gân- 
dese la tălmăcirea unor așa-zise declaraţii pe care le-aș fi făcut 
eu la Timişoara, în Universul. N'am făcut nici o declaraţie la Ti- 
mişoara și oamenii cari ascultă lucruri care nu sânt spuse pen- 
tru dânșii, sânt incorecţi, neonești. Sânt niște procedee care se 
zic jidoveșşti. Nu știu ce era corespondentul acela ; mutra o avea 
'jidovească, dar se poate întâmpla să nu fi fost şi, în casul acesta, 

“să-şi facă o altă figură, căci aceia este cu totul imposibilă! Dar 

"procedeele 'sânt jidoveşti. Cineva spune că mare nimic de de- 

` clarat' şi d-ta trimeţi la Universul o mulțime de declaraţii care 
l-ar fi pus într'o situaţie foarte grea. Limba românească se în- 

“țelege acum mai pretutindeni. Dacă s'ar fi tradus în franţuzeşte 
aceste pretinse declaraţii, ce ar fi zis colegii miei din Comitetul 
Internaţional de Istorie când eu aş fi declarat că am intenţia 
să aduc la ei acolo anumite procese dintre noi şi Unguri, care, 
aceste procese, se pot deschide oriunde aiurea, aici, de exemplu, 
sau sar fi putut deschide şi la Bled, dar la Bled sânt oameni 
pașnici şi mai ales d. Stoiadinovici, care este omul cel mai dulce 
dintre toţi aceia cari în momentul acesta fac diplomaţie? D-sa 
împacă pe toată lumea: nu ştiu ce profit are d-sa, nu știu ce 
profit au aceia pe cari îi împacă d-sa, dar la d-sa este o nece- 
sitate filantropică de a îmbrăţișa pe toată lumea şi a pune pe 
toată lumea să se îmbrăţişeze sub ochii d-sale. O plăcere pe care 
eu nu o înţeleg, fiindcă eu osebesc foarte neted prietenii și duş- 
manii și despreţuiesc ipocrisia. Sânt oameni cari se mulțămese 
cu ipocrisia, — oameni fericiți! Acei cari văd realtățile au mai 
puţine motive de a se bucura decât aceia cari se încântă de orice 
pretăcătorie şi de orice minciună care li se serveşte. 

Dar la aceste declaraţii, pe care eu nu le-am făcut, pe care 
am declarat formal că le răsping, s'a adaus un comentariu al zia- 
rului Universul, în care ziarul îşi arăta marea satisfacție că eu 
întâia oară am avut cunoștință despre opera așa-zisă areale şi 
polemică îndreptată împotriva noastră. 


Dar, pentru Dumnezeu, de la cea d'intâiu manifestare a ace- 
stor sentimente într'o formă care pretinde a fi istorică, eu am 
fost fără îndoială unul dintre primii informați; dacă îmi îngă- 
duiţi, chiar pot spune că era natural ca eu să fiu primul infor- 
mat, ca „profesor de istorie universală, căruia, prin urmare, toate 
problemele acestea de istorie universală trebuie să-i fie familiare. 


Şi de aceia eu am profitat de această aşa de frumoasă adunare 
și de binevoitoarea dv. atenţie, pentru a vă arăta în ce fel s'a 
alcătuit, cum s'a desvoltat și în ce stadiu se găsește această cam- 
panie și ce avem noi de răspuns, — pe lângă argumentele vechi 
pe care le voiu atinge în treacăt, — ce avem de răspuns la 
această campanie. ; r 


Iată, îndată după războiu, au răsărit la războiu cu dreptul nos- 
tru anume persoane de la Budapesta, — vedeţi cum precisez: „anume 
persoane dela Budapesta“, Eu nu pun pe toți Ungurii împreună, 
și cred că în general nu este bine să spui că un întreg popor 
este așa sau altfel. In special aici în Ardeal sânt foarte mulţi 

Unguri cari înțeleg, foarte mulţi Unguri cari în mai bine de 
două decenii au avut faţă de Statul Român o atitudine de care 
în general nu' ne putem plânge. 

Acum, noi nu am umplut închisorile, fiindcă nu este obiceiul: 
nostru, Cine a gustat el însuși închisoarea, trimete mai greu pe- 
alții, fiindcă știe că este un lucru puțin confortabil. 

Dar, în afară de aceasta, nici n'am avut noi de ce să tri- 
metem. Că un Ovreiaş de pe la Brașov sau de aiurea scrie obrăz- 
nicii, aceasta nu este în legătură nici cu toată rasa lui, de sigur. 
Este însă o anumită categorie dintre dânşii, cari, nu ştiu de unde 
vor fi venind, dar sânt într'adevăr de o obrăznicie fără pereche. 
Insă” obrăzniciile acestea nu merită un proces. Ce ar fi dacă sar 
face proces tuturor obrăzniciilor : câte temnițe ar trebui pentru 
ca să-i închidă cineva? 

Ca să vă dau o ideie până unde poate merge obrăznicia 
aceasta, o să vă servesc un cas. 

Atunci când nu ştiu ce păcate ale mele, de sigur nu nevoi 
iale ţării, care a fost foarte rece față de această încercare pe care 
nu sânt deloc decis Si dispus s'o repet, când nu ştiu ce păcate 
ale mele mau făcut să fiu preşedinte de Consiliu şi ministru al 
Instrucţiei, — natural, inamic al învăţătorilor ! (ilaritate, aplause), 
— în momentul acela unul dintre acești oameni la cari obrăz- 
nicia este în earne și în oase și în nervi, în toată alcătuirea lor 
fizică, a publicat în foaia iudeo-maghiară din Braşov o notiţă în 
care a spus: 

Iorga acesta este un fel de parvenit, — el și soția lui. Indată 
ce a ajuns președinte de Consiliu, soţia lui, care este Ardeleancă, 
tocmai ca și d-voastră, s'a presintat la o cusătoreasă pe care a 
întrebat-o în ce rochie trebuie să se îmbrace soţia unui preșe- 
dinte de Consiliu... 

Vă puteţi închipui că acesta este o astfel de obrăznicie, încât 
nu ştiu cu ce sar putea pălmui un astfel de obraz. 

Dar, cum vă spun, aici în Ardeal, dela Unguri sa întâlnit o 
atitudine pe care trebue s'o recunoaștem Si pentru care trebuie 
să li mulţămim. Şi trebuie să înţeleagă Si ei că, în situaţia în 
«are sânt puși Ungurii, cu norii aceia roşii dela Răsărit și cu ce 
îi pândește de dincolo, dela Apus, totuşi este mai bine să se ra- 
zime pe acest așa de bun popor românesc, care nu supără pe ni- 
meni şi nu vrea să ia nici graiul, nici amintirile istorice, nici ideile 
cuiva, îndată ce le manifestă în margenile legii (aplause). . 


t4 





Prin urmare aici, în Ardeal, am întâlnit și oameni cari 
ne-au înţeles. 

„Iată, eu am tipărit la 1932 o carte pentru a împăca dușmănia 
între popoarele român și ungar. Am scris cartea ca să arăt anume 
de câte ori am conlucrat noi cu Ungurii, nu cu nebunii lor, 
cu restul, care represintă totuşi o parte - foarte însemnată din 
naţiune (ilaritate). è 

„Și cartea aceasta a fost primită foarte bine, A fost resumată 
în -foi ardelene, și, acum în urmă chiar, înainte de a pleca din 
București, am găsit undeva un articol de caracter cultural, un 
extras din această carte, într'un ziar unguresc. Cartea s'a tradus 
de una din elevele mele în ungureşte şi va fi răspândită în zeci 
de mii de exemplare pentru ca orice Ungur să vadă care au fost 
legăturile dintre noi şi dânşii. 

Dar, în Ungaria naţională, mai mică, şi mai firească şi, aș 
zice, mai solidă, au fost oameni cari au înţeles. Iată, n'a ajuns 
până la d-voastră o carte pe care o citez în răspunsul dat 
d-lui Domanovszky, în care un Ungur din Budapesta, d. Mester 
Miklós, vorbeşte de relaţiile dintre Români Si dintre Unguri pe 
vremea Dietei dela Sibiu. Cei puţini în vârstă dintre d-voastră 
își amintese că pe la 1663-64 au fost anumite legături între noi 
şi Unguri care erau necunoscute până acum. Si aici, în această 
carte, un Maghiar autentic a scris vre-o 250 de pagini din care 
voiu .da în revista mea un larg resumat, în care se vorbește cu 
cel mai: mare respect de oamenii dela noi, Şaguna, Avram Iancu 
Si aşa mai departe. 

Să nu se creadă deci că această campanie de tăgăduire, de 
calomnii, de ameninţări și de injurii cuprinde pe toţi acei care 
manifestă, cari au dreptul de a manifesta ideile și sentimentele 
poporului unguresc. 


Dar. sânt şi de ceilalţi. Cel d'intâiu adversar pe care l-am 
avut noi, al presenţei noastre ca Stat unde sântem, a fost un 
bătrân Secuiu, mare dușman al nostru, care mai mult sau mai puţin 
a fost şi profesor la Cluj şi care odinioară făcuse și un fel de manual 
secret pentru stârpirea neamului românesc, Jancsó Benedek. Până 
la moartea sa, acest vechiu adversar al nostru ne-a atacat, şi prin 
publicaţii italiene,— Italienii ni dau voie şi nouă să spunem ce drept 
avem, pentru ca, pe urmă, întrun număr următor al revistei, să 
găsim. o. replică maghiară, până ce, din noi doi, unul se ostenește, 

şi de obiceiu ne ostenim noi, fiindcă nu mai. avem nimic „de 
zis, căci față de reaua credință nu mai rămâne niciun fel de ar- 
gument. Până la moarte ne-a prigonit, Dar articolele lui mau 
avut un mare răsunet. Indată însă au apărut două reviste, pe 
care d-voastră nu le cetiţi, dar sunt foarte interesante. Una din- 
trînsele e publicată în limba germană, Ungarische Jahrbiicher, 
cealaltă în franțuzeşte, Nouvelle Revue de Hongrie. Foarte fru- 
mos tipărite amândouă, într'o limbă bună, fiindcă acei domni plă- 
tesc. Au un fond anume pentru a plăti Francesi, Germani, En- 
glesi Când nu mai ajung bancnotele ungurești, atunci mai era 
şi francul francez la care putea să recurgă cineva printr'o ușoară 
operaţie de indigenare la Budapesta, ceia ce a stricat, întrun 
moment, relaţiile cercurilor acestora dela Budapesta cu Franţa, 
care nu înțelegea ca (Basa ei să se facă și la Paris s la Buda- 
pesta. S ; 

Imi aduc aminte, eu care primesc cu cea mai mare plăcere 
eleve maghiare la şcoala mea: de la Vălenii-de-Munte — trebuie 
să spun cu durere că vin mai multe Maghiare și Germane decât 
Românce din Ardeal, la o şcoală unde întreținerea și tot vestul 
costă o mie de lei pe lună şi sânt casuri când se scade și această mie 
de lei, și capătă o fată cultura generală care îi rămâne pe toată 
viața; minoritarele vin însă foarte bucuroase şi printre dânsele 
se află unele de care sânt foarte mândru, pentru ce au învăţat 
şi pentru cum au întrebuințat lucrurile pe care le-au învăţat, —îmi 
aduc aminte că s'a întâmplat într'un rând de am avut o elevă ma- 
ghiară de pe la Baia Mare, care pretindea că e rudă cu regina vă- 
duvă a Angliei, care, din ramura de Teck, are într'adevăr sânge 
maghiar printr'o legătură de familie. Făta nu s'a împăcat la noi şi a 
trebuit să plece: motivele sânt indiferente. Eu nu eram în ţară 
atunci, ci era cineva care mă înlocuia, și, atunci, această elevă 
maghiară, care altfel era o fată de foarte bună condiţie, s'a su- 
părat şi a spus persoanei care mă represinta că : „dacă este așa, 
Dumnezeu vă va plăti!“. Iar înlocuitoarea mea a răspuns: „sper 
că nu va plăti în moneda pe care o fabricaţi d-voastră la Buda- 
pesta“ (ilaritate, aplause). Răspunsul era meritat și, cum vedeţi, 
spiritual. 

Dar aceste două reviste iese într'o formă foarte atrăgă- 
toare. Au însă un mare defect: își închipuie acei cari publică 
revistele acestea, — ele iese Si acuma, și eu le primesc necon- 
tenit, — își închipuie un lucru: că lumea are răgaz să cetească 

la fiecare trei luni câte 300 de pagini în. franţuzeşte sau în nem- 
teste despre durerea pe care o simt “anumite cercuri ungurești 
din Budapesta. Dar lumea este, de fapt, nesimţitoare; ea are 
cu totul alte griji. Așa încât eu sânt aproape. sigur că Ungurii 
ei le fac, tot ei le cetesc, tot ei sânt foarte mulțumiți, şi tot ei 
își închipuie că de acolo are să li iasă cine știe ce folos. 

Eu — le cetesc. 


-Prin urmare, în campania aceasta care se duce, avem a face: 
întâiu cu fasa Secuiului care nu ne-a iertat niciodată. Cu a doua 
fasă, care este a revistelor germană şi francesă. In revistele ace- 
stea a apărut, într'un anume moment, cineva care este un nou 
luptător contra noastră. E bine să-l cunoaşteţi. La noi la Bucu- 
reşti a fost, şi lumea l-a primit foarte bine. Românul este de 
obiceiu ignorant în ce privește pe străini și e de o ospitalitate 
care nu cunoaște nicio margene și nicio măsură. Dușmanii noștri 
de moarte pot să vie la Bucureşti şi sânt foarte sigur că vor fi 
bine primiţi, fiindcă nimeni nu ştie ce au scris contra noastră. 


Acesta se chema odinioară, d. Treml, — un German din 
Nord, din Sud, din Vest, unde s'o fi născut. D. Treml acesta, care a 
devenit apoi Tamás Lâjos, sărind dintr'una într'alta, dar rămânând 
tot ce fusese la început, domnul acesta este filolog şi vrea să ne scoată 
din ţara noastră cu filologia d-sale. Acum, filologia este o ştiinţă 
foarte interesantă. Sânt oameni cari-i consacră viaţa întreagă : unii 
sânt inteligenţi, dar foarte mulți nu sânt inteligenţi de loc, fiindcă 
socot că se poate filologie fără inteligenţă. Natural, cărțile bune de 
filologie sânt acelea pe care le fac oamenii inteligenţi. Dar filologia 
este o ramură de știință în care se poate băga mai mulţi proști de- 
cât la Istorie, şi la Istorie mult mai mulți decât la Matematică (ila- 
ritate). Nu voiu discuta alte ramuri de știință ca să arăt care SE 
proporția în care se amestecă şi acolo prostii. 


Dar d. Treml-Tamás, și totdeauna Lájos, are o ideie pe care o 
au și mulţi filologi. Dumneata studiezi un sunet: poți zice de dânsul 
ce vrei, el nu se supără, şi este așa de greu de multe ori să găsești 
adevărul în ce priveşte de unde vine sunetul şi ce face. Dar din 
sunet fac răsunet, și din acesta o întreagă teorie istorică. 


D. Treml-Tamâs se muncește cum nu-și închipuie cineva, — și 
din acest punct de vedere este de compătimit, — se munceşte grozav 
cu bucățele de cuvinte şi sunete ca să arăte că nu avem niciun rost 
pe malul acesta al Dunării. O să vedeţi la sfârşit, de şi n'am intenţia 

să vă ţin prea mult, dar la vârsta mea omul ar avea dreptul să se 
întindă, fiindcă nu se ştie, dacă-l mai vezi mâne, valoarea acestui. 
argument, 

Dar d. Tamâs Lâjos a pornit războiu ca să arăte că noi am fost 
numai pe-malul drept al Dunării. Este una din cele mai mari gre-- 
şeli aceasta : să judeci dacă un neam este de pe coasta de Nord sau 
de pe coasta de Sud a unor munți, sau de pe malul drept ori 'stâng. 
al unui râu. Trebuie să fie cineva total necunoscător al realităţii 
lucrurilor ca să vadă un fel de ziduri chinezești, —și ce înseamnă 
şi zidurile chinezești! —, care să fie represintate prin munți, ori să: 
vadă cine ştie ce prăpăstii, până în fundul pământului, ca să nu mai. 
zăreşti ceva pe malul celălalt al unui râu. 

Dar dumnealui a vrut mai mult. A vrut să arăte şi aceia că noi 
sântem un popor profund incult, menit a fi- incult, care are ceva 
numai când îl împrumuţi. Şi anume a crezut că vă face un compli- 
ment foarte mare d-voastră, Ardelenilor, — de alminteri aceasta s'a 
spus şi la Zürich de un tânăr pe care l-a cam scuturat cineva dintre: 
ai noştri, care a vorbit pe urmă, — când spunea: ce sânt Românii 
de dincolo de graniţă? O colecţie de boieri inferiori, o clasă mijlocie: 
abea formată, niște ţărani șerbi. In Ardeal, observă d. Tamás, e 
ceva, dar supt influenţa culturii ungurești. Aceasta s'a repetat de 
atâtea ori! Ni s'a vorbit şi despre binefacerile Reformei religioase 
din Ardeal, şi în una din revistele acestea ale lor mau acusat pe 
mine de ce nu vorbesc de marea influență pe care a avut-o Reforma- 
ungurească asupra Românilor. Dar am vorbit de atâtea ori! Mi se- 
pune întrebarea de ce-i acus eu pe Ungurii din secolele al XVI-lea 
şi al XVII-lea că voiau să introducă la noi calvinismul pentru a des-- 
naţionalisa pe Românii din Ardeal. N'am spus niciodată aşa ceva. 
Am spus atâta : că a fost o propagandă calvină și că noi am profi- 
tat din aceasta. N'a fost o prigonire de la o nație la altă nație. 
Dar n'a fost, în același timp, nici o dorinţă extraordinară a cal-- 
vinilor unguri de a ne civilisa pe noi. Nici una, nici alta. Un pro-: 
ces istoric cu totul de alt caracter. 

D. Treml-Tamâs, care crede altfel, și-a făcut pe urmă apariţia 
la București. Primit excelent, a lucrat şi la Academia Română. Mi-a. 
făcut o visită şi mie. Nu l-am primit, fiindcă eu sânt unul din pu- 
tinii coameni din România cari știu da afară, dar, știți, personal. 
Trimet răspuns că, dacă nu se duce, vin eu și i-o spun, imitând în- 
privința aceasta pe d. Pelivan, Basarabeanul, care, în timpul Congre- 
sului de pace, era la Paris și a venit o doamnă bogată din România. 

“care-și mântuise banii şi-i cerea numai decât să-i dea parale din 
nou. Omul n'a primit-o. Într'un rând s'a prezintat iarăși. I s'a spus: 
*d. Pelivan nu este acasă. 

— Ba este acasă. 

Şi atunci d. Pelivan s'a înfăţişate însuşi şi i-a spus: Doamnă, 
nu sânt acasă! 

— Cum, dar d-ta ești d. Pelivan! 

— Apoi cine o să știe mai bine decât mine dacă sânt acasă sau 
ba? (ilaritate). 

Domnului Tamás însă i-am dat în scris răspunsul mieu, că: 
“sânt oameni cari nu știu ce ai scris; eu ştiu ce ai scris și nu te 
primesc în casa mea. 


In polemica la care m'a atras la Revue de Hongrie, direcţia 
“căuta să arăte că ei sunt oameni imparţiali și obiectivi. Să te fe- 
rească Dumnezeu de omul care începe prin a spune că este imparţial 
Şi obiectiv! Este cel mai subiectiv și mai parţial dintre toţi. De 
aceia se apără dela început; 

Prin urmare mi sa spus acolo: dacă vrei, poţi să răspunzi şi d-ta. 

Am răspuns. Pe urmă a venit iarăşi d. Treml, care nu se „ta- 
mașificase“ încă atunci, și cum Si după aceia aveam ce-i răspunde, 
mi s'a spus: poţi să o faci Si d-ta. Dar cu o condiție ca ultimul cu- 
vânt să nu-l ai. Vedeţi câtă loaialitate! S'ar crede că lucrurile s'au 
isprăvit. Nu, mai sânt două paragrafe. 


De-odată ne-am trezit cu o revistă nouă care se chiamă Archi- 
vum Europae Centro-Orientalis. N'aţi avut revista aceasta în mână, 
-de şi ar trebui ca, în foarte frumoasa revistă a Transilvaniei, care 
se publică la Cluj în franțuzeşte, fiecare articol din acest „Archi- 
vum“ să-și aibă un răspuns. Observ de la început că „Archivum“ și 
„centro-orientalis“* aceasta înseamnă latina cea mai extraordinară 
‘care se poate închipui. 

Directorul este un om foarte corect în aparenţă, pe care îl 
întâlnesc la Congrese, d. Lukinich, surâzător, totdeauna gata să 
strângă mâna. Şi-a asociat, natural, pe d. Treml-Tamâs și pe 
alţii, tot de aceiaşi stofă. Revista se chiamă că ar cerceta tot ce 
:Se petrece în Europa Centrală şi Orientală, dar de fapt e vorba 
aproape numai de noi. Din când în când se mai scutură câte un 
"Cehoslovac, de Si totdeauna cu respect. Dar, de câte ori se ajunge 
la noi, ne învârt în loc, şi tot ce poate fi mai puţin politicos ca 
xwocabulariu ni este reservat pentru noi. Noi sântem falsificatori, 

noi sântem imaginativi, sântem oamenii cari induc în eroare 
toată lumea ; trebuie să 'se ferească oricine de cărţile noastre. 

Sa întâmplat, apoi, că la Bucureşti un număr de tineri foarte 
grăbiţi au început un războiu împotriva bătrâneţelor mele, Du- 
rează de multă vreme, fără niciun resultat. Nu înțeleg de ce con- 
tinuă, fiindcă se vedea foarte răpede că nu se va ajunge la nimic. 
Vă uitaţi la mine, — nu sânt un om care să pot fi dărâmat ușor. 
Chiar dacă ar dărâma cineva tot ce am făcut până acum, áa doua 
zi mă apuc şi-mi fac din nou de lucru, iar atunci trebuie să mă mai 
dărâme încă odată (aplause). 

Imediat lumea. aceasta dela Archivum Europae Centro-Orien- 
talis a căpătat o mare tandreță pentru aceşti tineri: — da, da, vezi, 
este și o altă istorie a Românilor: istoria Românilor pe care o 
face parţial, pasionat, falsificând, romanticul Iorga, are în faţă 
istoria obiectivă, științifică, lipsită de orice romantism a „ŞCO- 
lii celei noi“ din București. i 

Acum, ce s'a întâmplat? Unul dintre represintanţii şcolii 
noi a primit însărcinarea să facă o istorie a Românilor, pe care 
a făcut-o şi el, mai cu capul, mai cu foarfecele, — cu foarfecele 
în măsură destul de mare. Insă cartea era pentru Fundaţiile Re- 
gale. Pas’ de spune că Românii au fost un popor de nimic sau 
că au venit de pe malul drept al Dunării! La Fundaţii nu se 
poate, trebuie să fii patriot. Prin urmare obiectivi, îndată ce au 
ajuns la Fundaţii și au făcut cartea, cu dedicație pentru Regele, 
“au devenit tot așa de şoviniști ca și școala veche încorporată în. 
păcatele mele. 


Imediat, Archivum Europae Centro-Orientalis wa mai avut 
atâta simpatie pentru școala nouă dela Bucureşti. O simți aceasta, 
de și ei no spun. „Ce păcat ! tinerii aceștia au plecat așa de bine, 
noi credeam că putem căpăta. dela. dânșii ideia că Românii sânt 
niște vagabonzi şi, uite, cu toate acestea, și ei cad în. rătăcirile: 
școlii celei vechi”. } 

Va să zică Archivum acesta represintă încă un paragraf. 


Paragraful ultim : 

Se pare că sa promis ceva, în legăturile politice pe care 
anumite cercuri din Budapesta le au aiurea. Nu atât în Italia, 
care încurajează foarte mult aceste tendinţe pentru niște motive 
de oportunitate momentană, care natural nu ni plac, dar le în- 
țelegem. Dacă întrebi pe un Italian, aşa în patru ochi, în ce pri- 

veşte iubirea cea mare pentru nația ungurească, vei căpăta răs- 
punsul pe care îl poți aștepta. Şi ar face bine chiar Ungurii, cari se 
cred așa de siguri de prietenia italiană, să caute puţintel ce este dede- 
supt. Anume Ungur se-încântă. Pentru refacerea Ungariei nu va 
muri un singur soldat italian. Aceasta e cu totul sigur. Dar ei îi dau 
înainte. Au vreme de pierdut și bani de pierdut. Insă au venit niște 
încurajări de aiurea, din Germania, Aceasta este credința mea, că 
li-au venit unele încurajări din Germania. Nu numai decât la marile 
solemnităţi care au fost acum —, amiralul regent trecând în revistă 
toate vasele d-lui Hitler. Nu în momentul acesta, ci într'un alt mo- 
ment. Li s'a lăsat a înţelege că s'ar putea relua chestiunea hotarelor 
României. Unii oameni politici români, ca d. Gheorghe Brătianu, s'au 
încântat de unele declaraţii de la Berlin. Dacă ar fi avut mai multă 
experienţă, nu se încântau. De alminteri, politica germană, acum, 
consistă în a asigura pe fiecare că hotarul este neclintit în ce-l pri- 
veşte pe dânsul. De exemplu, Francezilor li s'a spus de atâtea ori că 
Germanii n'au niciun gând în partea aceia, Polonilor, când au în- 
cheiat legătura cu Berlinul, li-au spus: ne mulțămim cu Culoarul, 
cu situaţia dela Danzig, nu avem nicio intenţie în partea aceasta. 
Când a fost vorba de Italia, s'a declarat sus și tare: aceasta este 
frontiera naturală, vă asigur că niciodată Germanii nu vor râvni 
mai departe, — dar cum poate cineva să asigure, fiind un om tre- 
cător, care astăzi este, mâne nu este, că niciodată nu se vor ataca 
anume hotare ? Tot aşa s'a spus României : pentru România, hota- 
rele sânt intangibile: tangibil a fost cel austriac, tangibil este 
cel cehoslovac ; tangibilitatea cealaltă va veni pe rând, cum în- 
găduie împrejurările. 

Eu îmi închipuiu că trebuie să fie -ceva politic care a stârnit 
furia aceasta de unde a plecat cartea d-lui Domanovszky. Vă spun 
acum, în câteva cuvinte, ce este în cartea d-sale. Răspunsul mieu 
s'a tipărit de altfel, în franţuzeşte, și nu cred că merită să fie 
tradus în românește. 

D. Domanovszky şi-a scris cartea acum vre-o două luni și a 
trimes-o la toți membrii Comitetului Internaţional de Istorie, la 
toţi cei cari trebuiau să vină la Congres. Nu bănuiese că intenţia 
d-sale a fost aceia de a împiedecă alegerea mea ca vice-președinte al 
Comitetului, dar, dacă a avut intenţia aceasta, s'a înșelat, fiindcă 
“a trebuit să asiste, aş zice, la această alegere. 

Dar, în sfârșit, d-sa a trimes-o la toată lumea. Mie, nu. Eu am 
aflat prin Legația Română dela Budapesta, și i-am răspuns îndată. 

Acum, în afară de o socotelă cu mine, — se pretinde calomniat 
într'o dare de seamă despre o carte a d-sale în care noi. eram 
maltrataţi în chipul cel mai brutal, — dacă doriţi să ştiţi care este 
teoria d-lui Domanovszky, şef de școală în Ungaria, și foarte res- 
pectat, ei bine, teoria d-sale este aceasta: „Că toţi strămoşii Ro- 
mânilor au trecut dincolo de Dunăre, iar aici n'a rămas niciunul. 
O teorie veche. Şi, atunci, au venit Ungurii de s'au aşezat, mânaţi 
de o ideie naţională, în Ardealul cucerit imediat. Sfântul Ştefan nu- 
mai de Ardeal visa toată noaptea; nu se putea odihni fiindcă nu 
avea -Ardealul ! Pe când de fapt Ungurii au venit în Ardeal foarte 
“târziu, în secolul al XII-lea. De altminteri este ușor de înţeles 
pentru oricine de ce nu au venit mai curând. 

Toate popoarele acestea prădătoare, — fiindcă la început. Un- 
gurii au fost popor prădător, — caută unde este bogăţia. De aceia 
au fost în Germania, de aceia au ajuns și dincolo de hotarele 
Franciei, dé aceia au prădat Italia, căci Italia-de-Nord a fost groaz- 
nic prădată de dânșii. Ei se duceau deci unde era bogăția. 

Ce erau să caute în Ardeal? Satele româneşti, răspândite, sărace, 
Pecenegii, cari erau prin anumite păduri, aceasta era Ardealul. El 
nu-i atrăgea. 

Dar d-sa crede că, atunci când s'au așezat Ungurii, conștienți, 
.Si au ocupat Ardealul, nu era nici urmă de Români, doar ceva 
Slavi. De fapt, sânt o mulţime de nume slave în Ardeal, dar ele 
au fost transmise tocmai prin Români. Noi am fost în tovărășia lor 
şi i-am mâncat pe Slavi. Insuşiri, număr, ce o fi fost, dar noi am 
ajuns să desființăm pe toți acești Slavi dela Nistru încoace. Am 
păstrat numele, au rămas ciolanele acestea pentru filologie; tot 
restul l-am luat noi. 

După teoria din Budapesta, Românii au venit târziu, pe la 1300. 
Auziţi, strămoşii dv., cari sânteți Ardeleni, au venit la 1300! Erau 
ciobani. Pentru d. Domanovszky a spune că un popor este un 
popor de ciobani, aceasta înseamnă a-l cobori pe treapta cea din 
urmă a culturii. 

Nu este adevărat. Anume popoare de ciobani au fost pe o 
treaptă înaltă de civilisaţie. Ciobanul este un om de orizont, care 
cunoaşte multe ţări; este un creator de cântec, de muzică, un 
creator de artă. Ciobanul este un om de răgaz: cum n'are ce face, 

-ia o bucată de lemn și dintr'însa sapă o capodoperă de sculptură. 
Ciobanul este un om cu „dor“. Pleacă din sat şi, cât stă departe 
cu oile, gândul îi e la tot ce a lăsat acasă. Se naște astfel poesia 

de la sine. Ciobanul duce oile lui din zare în zare şi le întovără-- 
şeşte cu cântecul lui. Ciobanul este un cavaler, un om nobil, un 
luptător: cu lupul, cu ursul, cu hoţii necontenit în faţa lui. 

Prin urmare ce crede calomniatorul nostru: că, dacă spune cum 
că erau ciobani înaintașii noștri, aceasta înseamnă cine știe ce 
scădere? ; 

Că au fost și plugari, aceasta o dovedește terminologia latină 
pe care o păstrăm şi acum, o dovedesc urmele de agricultură care 
se întâlnesc până şi în pripoarele munţilor unde se mai poate. 
sămăna ceva, aceasta o dovedește încă un lucru: iubirea adâncă 
de brazdă a poporului românesc. 


Ei, Ungurii, au fost un popor de drum: drumul care ducea că- 
tre prada sigură. Noi am fost totdeauna un popor așezat. De aceia 
Românul moare pe brazda lui. Procesele fără număr ale răzeşilor - 
din Moldova, care nu se mântuie niciodată și aduc ruina unor 
familii întregi, fiindcă nu lasă pentru un copac să se atingă vecinul 
de dânsul, ci face moarte de om pentru așa ceva, o dovedesc. 

Apoi, acesta e un popor rătăcitor ? 

Şi încă o vorbă pentru d. Domanovszky. D-sa nu înţelege un 
lucru : ciobanul nu este un vagabond, un rătăcitor. Ciobanul este 
un transhumant, un om cu două locuinţe. El duce oile și, cum 
oile -wau buzunare pentru provisii, ele trebuie să găsească iarbă. . 
Prin urmare este locuinţa ierbii de vară Si locuința ierbii de 
iarnă. Ciobanul merge deci totdeauna pe același drum. La Ploești 
este Drumul Oilor: cum avem Drumul Sării, este și Drumul Oilor. 

Când ni se spune că sântem ciobani, aceasta n'are niciun fel 
de importanţă; pentru noi nu este o scădere, și nu ne simţim 
umiliți, 

Că am venit de peste Dunăre? 

Iubiţi ascultători, noi am fost și acolo, am fost și aici, am 
fost călare pe munţi și am înjugat, cum spuneam odinioară, . Du- 
nărea. Tot malul drept al Dunării este românesc și aeum. Eu am 
mers până în fund, în Serbia, şi am găsit sate românești, neîn- - 
semnate încă prin cercetări. Îi întrebam : 

— De când aţi venit? 

— Cum, de când am venit? Noi am fost totdeauna aici, Ei 
se întâlnesc aproape cu Macedonenii, iar păstorii macedoneni, gre- 
cisafi acuma, merg până în fundul Peloponesului. Ajungeam până 
la Muntele Athos. In margenea Constantinopolului sânt,,Vlahernele“, . 
ceiace înseamnă ce este la Iași „Păcurarii“, — pentru că „păcurarii 

nu sânt cei cu păcură, ci acei cari mână oile. Ba au fost şi în Asia 
Mică, luptând pentru Impăraţii bizantini. Noi sântem un neam mare, 
crampofit aruncat ici și dincolo. 

Dar ce este Dunărea pentru Români ? Continuu umblă luntrile 
pe Dunăre. Acum e mai greu, fiindcă sânt State deosebite, dar odi- 
nioară nu era așa. Supt Romani, supt Bizantini, supt Turci, era 
aceiași stăpânire şi pe un mal și pe celălalt. 

Dar, când Dunărea este îngheţată, o trece oricine în iernile 
acestea când e tot așa de solidă ca și pământul. Si eu am trecut Du- 
nărea pe ghiaţă. Trebuie să te păzeşti doar să nu întri pe „copcă”, 
dar, dacă este cineva care ştie unde este copca, se primblă foarte 
frumos pe Dunăre. 

Ideia aceasta că noi a trebuit să fim neapărat ori colo ori din- 
colo, este o ideie absurdă, fiindcă noi sântem oamenii de pretu- 
tindeni, de unde au fost strămoșii noștri și pe unde a fost colonisarea 
romană. 

D. Domanovszky zice că aici ai noştri să fi fost doar vre-o 
două sute, trei sute de mii, nu mai mulţi. Atâţia Românii de la 1300. 
Nu ar fi fost mult mai mulți nici pe la 1800. 

Apoi se poate ca din trei sute de mii, să zicem, cei dela 1300 
și de la 1700, să se facă toate mulțimile acestea care înaintează 
destul de răpede către douăzeci de milioane, căci o să ajungem 
vremea a fi douăzeci de milioane? Aceasta se poate face din acel 
grup de ciobani pe cari i-ar fi adus vântul, cum sânt unele bu- 
ruieni care se desfac de la sine și se tot învârt în bătaia vântului, 
mergând din loc în loc! 

Dar nu există om mai legat de ţara lui ca Românul. S'au 
găsit vre-odată Români plecând în grup ca să umple altă ţară? 
Când a fost fenomenul acesta? E o imposibilitate morală pentru 
poporul românesc a se desface de locurile sale. 

Aceasta este teoria d-lui Domanovszky, la care aţi văzut ce 
putem obiecta. s 


III. 


"Incheind, cu câteva observaţii de caracter general, voiu căuta 
să vă arăt și d-voastră de ce trebuie să vă păziți de ispita pe care 
anumite demonstraţii istorice caută să v'o întindă, 

Ce se spune de această şcoală ? 
Sau mutat strămoșii noștri dincolo de Dunăre, fiindcă aşa a 


24 


poruncit Împăratul Aurelian. Dar vestea aceasta se cuprinde în 
nişte izvoare redactate pe vremea lui Constantin-cel-Mare, ba unii 
le pun și ceva mai târziu. Adecă pentru lucruri dela 270 izvoarele 
sunt de pe la 340—:350 sau mai târziu, cu un veac mai pe urmă; 
Deci ele au o valoare probantă ? Răspunsul va fi, fără îndoială, nu., 

Al doilea: Aurelian a părăsit Dacia şi a dat-o Goţilor. 

Niciodată Imperiul roman n'a părăsit nimic din stăpânirea 
sa. Ar fi fost o derogare la demnitatea sa, ar fi fost o negare a 
principiului său. Imperiul roman este Imperiul lumii şi nu poate 
să cedeze nimănui nimic. Goţii au fost niște federaţi ai Imperiu- 
lui, adecă, precum mai târziu Sviţerii erau plătiţi de Carol Quintul 
sau de Francisc I-iu pentru anumite războaie, aşa erau Goţii pentru 
Romani. N'a existat niciodată un Stat got aici. Niciodată ideia unui 
Stat got n'a existat după pretinsa părăsire a Daciei de către Au- 
relian. Aurelian n'a părăsit Dacia, ci a făcut față de Dacia o re- 
tragere momentană de front, cum se fac în timpul nostru în 
toate războaiele. Nu şi-au retras Francesii frontul și n'au ajuns cu 
frontul până la Marna? Sau, în 1870, nu s'au dus până la Loira? 
Dar, chiar în ultimul războiu, Guvernul frances nu era să se mute 
la Bordeaux ? Inseamnă oare că Aurelian ceda Germanilor teri- 
toriul acesta ? 

Sânt anumite necesităţi militare care cer întrun moment re- 
tragerea şi a doua zi te poţi întoarce înapoi. Dar, chiar în momentul 
de faţă, ştiţi că în Franţa sau luat măsuri ca să se poată muta 
toată populaţia Parisului. Se pretinde că, dacă Parisul ar fi atacat, 
fiecare va ști unde să se ducă spre a se adăposti, iar acum și în 
Germania se iau astfel de măsuri. 

Dar, bine, noi avem azi o administraţie. Însă Romanii nu o 
aveau. Cum erau deci să mute? Și pe cine? Pe toţi Dacii din munţi? 
Fiindcă o mare parte din locuitori erau tot ţăranii daci de odi- 
nioară, romanisaţi. Era să umble cineva prin toate  fundurile, 
prin toate coclaurile, întrebuințând nu știu ce camioane automobile 
şi înştiințându-i la telefon, era să umble prin toate ascunsurile, 
cum este pe aici, de să nu fi rămas vre-un Dac, căci se supărau 
Ungurii cari veniau pe urmă: „de ce l-aţi lăsat pe acesta?! face 
copii și ni strică toată socoteala!”. 

„Este imposibil. Dar nici omul nu se duce. De ce sar fi dus? 
Apoi, dincolo de Dunăre erau bogăţiile Imperiului roman. Şi după 
ce umblau barbari? Umblau după bogăţiile Imperiului roman, 
pe drumul Constantinopolului. Dacia pentru barbari era ce se 

poate mai rău: ochii lor erau îndreptaţi necontenit către Penin- 
“sula Balcanică. 

“Va să zică, a se retrage de aici acolo însemna a se duce de la 
-rău la mult mai rău. Dovadă că peste câtăva vreme barbarii au 
ajuns stăpâni pe toată Peninsula. 

Nici omul nu putea deci să se mute, nici nimeni nu avea 
“cum să-l mute, și nici barbarii nu făgăduiseră niciodată să cruţe 
regiunile care sânt dincolo de Dunăre. E, 

Dar se zice: izvoarele nu vorbesc nimic despre Români timp 
de mai multe secole. 

Eu aş dori ca aceia ce spun aici, într'o formă perfect inteli- 
gibilă, și caut So presint cât se poate de logic, să rămână în 
conştiinţa d-voastră, fiindcă pe apărătorii acestei teorii îi puteți 
întâlni oricând și trebuie să aveţi răspunsul pe buze, şi argumentele 
acestea de bun simţ să formeze o parte din muniţia d-voastră 
morală cu care să răspundeţi adversarilor naţiei noastre. 

Se zice că nu ne pomenesc cronicile. 

Apoi, cronicile sânt foarte puţine în acel timp şi ele po- 
menese ce? Pomenese războaie. La noi mau fost războaie. Po- 
menesc mari năvăliri, care interesează ţara “unde se scriu cronicile. 
Mari năvăliri de felul acesta, pe aici, nau mai fost. 

Iată, în gazetele dn Bucureşti se va vorbi fără îndoială de 
ziua aceasta de la Abrud. Dar de câte ori apare Abrudul în cronica 
ziarelor de la București? Rar, nu? Si o gazetă a Abrudului există 
ori nu, mai probabil nu există. Ce înseamnă aceasta? Înseamnă 
“oare -că n'a existat un timp, Abrudul? 

Nu se vorbește decât de locul unde se petrece o dramă. La noi 
nu s'a petrecut atunci nicio dramă, Nu se vorbeşte decât de locul 
unde este un interes. La noi n'a fost niciun interes al vecini- 
lor noştri. 

Dacă se primește argumentul acesta ex silentio, apoi știți că 
noi trăim, ca oameni, așa în bucăți. Este sigur că noi trăiam în 
momentul când ne-am născut? Existăm în scris numai în mo- 
mentul când ne-au declarat la Starea Civilă. În momentul când 
ne-am născut, nimeni n'a scris nimic, și doar pe o scoarță de carte 
dacă se va fi notat. După aceia ne-am botezat, şi iar am existat. 
Dar până am intrat în școală n'am mai existat, căci nu e niciun act 
care să dovedească faptul existenței noastre. Și, dacă nu ne-au dat 
la şcoală, atunci, până ne-au recrutat, până atunci n'am existat. 

Pe urmă la însurătoare iar am existat, — la un divorţ, ferească. 
Dumnezeu, am existat iar. Existăm iar când murim, sau şi când 
facem o -poznă. De exemplu, de: sigur că un bandit are un dosar 
mult mai bogat, prin urmare a existat mult mai mult, decât un 
onest ţăran care și-a căutat de rostul lui. | 

Vedeţi ce absurdităţi... 

Se zice: nu existăm în documentele ungurești. 

Dar au venit Tatarii şi au distrus aproape toată vechea arhivă 
a Ungariei. Ce a rămas din această arhivă? Câteva acte. Dar în- 
treb eu: în actele acestea care s'au păstrat este vorba oare de 
toate regiunile Ungariei? Si actele acestea sânt sămănate ici Si colo. 

Noi am putut trăi deci într'o formă ţărănească, într'o perfectă 
formă ţărănească veacuri întregi, fără să vorbească istoria des- 
pre noi. 


Dar pe lângă acestea, — şi astfel încheiu, — pentru ca un. 
popor să manifeste toate însuşirile pe care le are poporul românesc 
astăzi, poporul acesta nu poate fi un popor improvisat. Cel care 
abia descalecă şi se așează undeva, acela are nevoie de secole 
întregi pentru ca să se lege de pământul pe care se găsește. 

` Este o necesitate sociologică şi o necesitate logică să se admită 
existența de-a lungul veacurilor a unui popor care este atât de legat: 
de toate aspectele pământului său şi de toate destinele acestui. 
pământ, încât nu se poate vorbi de dânsul fără acest pământ şi. 
nu se poate vorbi de acest pământ fără de dânsul (aplause). 

Mă veţi întreba: dar faţă de această campanie ce trebuie făcut? 

Trebuie răspuns imediat, la orice atac. Şi mai ales nu tre- 
buie să i se lase unui singur om să o facă și dincolo de mar- 
genile sănătăţii sale, cum mi s'a lăsat până acum această sarcină. 
Da, eu am fost păzitorul drepturilor acestui popor, și până la ultima 
scânteie de viaţă mă va găsi cineva în acest loc (aplause). 

Dar eu nu trebuie să am aierul de a fi o sentinelă isolată și 
bătută cu pietre din spate une ori de ai miei ei însiși. 

Aici este datoria unui întreg tineret să se întoarcă de la 
visuri de obiectivitate şi de la ambiţii precoce la datoria lor de 
'se înşira pe frontul acesta al apărării științifice a noastre. 

Au început tinerii aceștia, la un congres din Sibiiu, unde a 
fost un amestec de naivitate și nerecunoștinţă, au început știți 
prin ce declaraţie ? 

„Acum poporul nostru şi-a ajuns scopurile sale, prin urmare 

el nu mai are nevoie de argumente istorice întru apărarea dreptu- 
rilor sale“. 

Cum să nu aibă nevoie, când toţi cânii latră după noi, când 
toată jăvrăria aceasta pseudo-știinţifică se afine pe urma noastră ? 

Dar mai trebuie și altceva. Aici, în Ardeal, foarte bine face 
„Astra“ că se gândește la sănătatea acestor. frumoşi oameni, cari 
de sigur, şi. după ce am văzut astăzi,-au nevoie de ajutor. Statul 
Român, ocupat de. alegeri la fiecare câteva luni, nu s'a gândit 
la lucrul acesta. Noi trebuie să ridicăm națiunea noastră și aici 
așa, încât faţă de orice altă nație noi să stăm sus (aplause). Românul 
sărac, incult și zdrențăros nu trebuie să se vadă nicăiri. Noi 
avem datoria, cu orice sacrificii, de a-i reda neamului mândria pe 
care a avut-o şi de a-i inspira dorinţa de luptă prin care popoarele 
înaintează. 

Avem aici tot ce trebuie pentru a privi astfel, de sus, pe 
oricine. Insă natural că aceasta n'o putem face atâta vreme cât 
sărăcia şi lipsa de cultură se țin pe urma omului. 

Bine faceţi deci ce faceți la Asociaţie. Bine fac și alte societăţi 
care au același scop. 

Nu uitaţi însă, vă rog, — și să nu o luaţi în nume de rău, — o 
veche tradiţie a „Astrei“, acea veche tradiţie care este cultivarea 
trecutului. 

Țara aceasta ascunde încă adevărate comori istorice. Arhivele 
pe care ni le-au lăsat Ungurii, dintre care unele din nenorocire au 
fost distruse de administratori fără niciun simţ al datoriei lor, ar- 
hivele acestea trebuiesc străbătute bucată cu bucată. Zac înăuntru 
răvaşe ale durerile noastre de odinioară, din care unui singur 
plăteşte mai mult decât un succes la alegeri în 1920 sau în 1930. 

Arhivele bisericești, părinţi şi conducători ai acestor Biserici 
pe care trebuie să le respectăm de o potrivă și să evităm orice 
jigniri între dânsele, orice fricțiuni chiar între dânsele (aplause). 
arhivele bisericeşti sânt pline de lucruri care n'au ieșit la iveală. 

D-voastră, Vlădicii Bisericii unite, trebuie să căutaţi în veni- 
turile, multe, puţine, pe care le aveţi, să căutaţi ce trebuie pentru 
ca Biblioteca de la Blaj şi Arhivele de la Blaj să pună în circu- 
laţie imediat, an de an, toate comorile care se păstrează acolo. 

Zac apoi, de multe ori, prin Banat, ca la Moldova Nouă, re- 
gistre de parohii ortodoxe în care sânt copiate toate actele Bi- 
sericii răsăritene în secolul al XVIII-lea. Poate să vie un preot fără 
destulă cunoștință de carte şi lucrurile acestea să dispară. 

Uitaţi-vă ce face Elveţia, țară de patru milioane de oameni, 
în care nu există cel mai mic sat care să nu-și aibă istoria com- 
plectă. Uitaţi-vă ce fac Reto-Romanii, patruzeci de mii de oameni, 
cari au o antologie și o crestomatie în douăsprezece volume. 

Cum voiţi d-voastră să ne servim numai tot cu materialul 
cel vechiu, când există şi atâta material nou? 

Și încă odată o repet; toate actele administrative trebuie răs- 
colite, toate registrele parohiale trebuie cercetate. Comorile Blaju- 
luiu, trebuie puse în circulaţie, și vă rog să nu-mi daţi prilejul, 
când ne-om întâlni din. nou, să spun: „ce am zis eu atunci la 
Abrud? Sântem tot acolo unde am fost la început”. 

Ceia ce a păzit aşa de frumos neuitatul Lupeanu-Melin, ace- 
stea, vă rog, puneţi-le în circulaţie. Arhiva Episcopiei de la Ora- 
dea este şi ea plină de: manuscripte și de probe ale trecutului 
nostru. 

Ce, adecă, mare folos, am avut noi că, pe lângă oratorii cari 
au totdeauna un discurs gata la Bucureşti, au mai venit și 
oratorii ardeleni cari s'au luat la întrecere cu dânşii Si au dis- 
cutat legi care, cu cât s'a vorbit mai mult, au ieșit mai proaste? 
În loc să rămână tinerii aceia legaţi de colţişorul lor şi numai 
după ce-l vor fi servit să se arunce în viața generală a ţării, după 
ce vor fi dat acelui colțișor de naștere tot ce au putut să dea. 

Iată, Sașii au avut cândva de la instituţiile mele, care sânt 
multe şi le conduc bine, — eu n'am dat niciodată faliment, fiindcă 
niciodată nu m'am avântat mai sus decât mijloacele mele, 一 Sașşii 
au avut dela mine o mică subvenție anuală, — aceasta făcea parte 
din politica mea faţă de naţionalităţi, — pentru ce scop? Ei mi-au 
cutare deal, cutare răspântie, sau mai știu eu ce fel de accidente 
geografice. În fiecare localitate sânt o mulțime de nume, pentru 
cutare deal, cutare” răspântie, sau mai ştiu eu ce fel de accidente 
ale terenului. Înăuntru se cuprinde o întreagă comoară de cuvinte, 
de numiri geografice, care pot fi argumente pentru drepturile 
noastre. 

Iată, domnule Președinte al „Astrei“, să invităm toate des- 
părțămintele ca să vadă ce au făcut Sașii pentru „Flurnamen“ ale 
lor şi să facă acelaşi lucru pentru Români, ca să avem un dicţio- 
nariu geografic al Ardealului în care cea din urmă numire popu- 
lară să fie însemnată. 

Şi, în sfârşit, încă un lucru : o anchetă filologică acum în urmă 
a răscolit cuvintele cu privire la unele noţiuni, de exemplu la „cal“, 


29 


pentru Atlasul lingvistic, care este una din operele cele mai fru-- 
moase pe care le-a făcut poporul român în domeniul știinţii. 

Dar cunoaștem noi oare în-toate colțurile care este vocabu- 
lariul lemnarului, vocabulariul faurului, vocabulariul vânătorului, 
vocabulariul brânzarului, vocabulariul tuturor lucrurilor care întră. 
întrun demeniu sau în altul? Aceasta represintă, însă viaţa 
poporului românesc. Cuvinte care astăzi sânt, poate peste două 
generaţii nu vor mai exista, fiindcă vine gazeta din București şi 
vin actele administrative care suprimă toată această prețioasă moş- 
tenire. La Francesi este o colecţie admirabilă, vechea enciclope-- 
die Roret, în care pentru fiece meșteșug se găsește descripţia pro- 
cedeelor şi adunarea cuvintelor. 

Rămâne „Astrei“ și această misiune, care poate fi îndeplinită 
așa de ușor, mai ales că aveţi meșteșugari între d-voastră, aveţi 
admirabile asociaţii ale lor şi aveţi și atâţia ţărani cari lucrează. 
cu d-voastră. 

Daţi-ni arme, fiindcă vă asigur de un lucru : că armele pe care: 
ni le daţi știm să le întrebuințăm. Sântem oameni cari ştim trage.. 
(aplause). 











ALIOTE 






e! >) 


*. ACADEMIEI. « 





% 
PE 区 





30 





